Document ID: 32006R0913

UREDBA SVETA (ES) št. 913/2006
z dne 19. junija 2006
o spremembi Priloge k Uredbi (ES) št. 2042/2000 o uvedbi dokončne protidampinške dajatve pri uvozu sistemov televizijskih kamer s poreklom iz Japonske
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“),
ob upoštevanju predloga, ki ga je po posvetovanju s svetovalnim odborom predložila Komisija,
ob upoštevanju naslednjega:
A. PREJŠNJI POSTOPKI
(1)
Z Uredbo (ES) št. 1015/94 (2) je Svet uvedel dokončno protidampinško dajatev za uvoz sistemov televizijskih kamer (TCS) s poreklom iz Japonske.
(2)
Septembra 2000 je Svet z Uredbo (ES) št. 2042/2000 (3) potrdil dokončne protidampinške dajatve, ki so bile uvedene z Uredbo (ES) št. 1015/94 (kot je bila naknadno spremenjena) v skladu s členom 11(2) osnovne uredbe.
(3)
V členu 1(3)(e) Uredbe (ES) št. 2042/2000 je Svet iz uporabe protidampinške dajatve izrecno izključil sisteme kamer, navedenih v prilogi k navedeni uredbi („priloga“), ki so visokokakovostni sistemi profesionalnih kamer in s tehničnega vidika sodijo v opredelitev izdelka iz člena 1(2) navedene uredbe, vendar se ne morejo šteti za sisteme televizijskih kamer.
(4)
Komisija je 29. septembra 2005 (4) uradno obvestila o začetku pregleda v skladu s členom 11(2) osnovne uredbe v zvezi z veljavnimi protidampinškimi ukrepi za uvoz TCS s poreklom iz Japonske.
B. PREISKAVA V ZVEZI Z NOVIMI MODELI SISTEMOV PROFESIONALNIH KAMER
1. POSTOPEK
(5)
Dva japonska proizvajalca izvoznika, Matsushita in Hitachi Denshi (Evropa) GmbH („Hitachi“) sta obvestila Komisijo, da nameravata na trg Skupnosti uvesti nove modele sistemov profesionalnih televizijskih kamer, in od Komisije zahtevala, naj te nove modele sistemov profesionalni televizijskih kamer in njihovo opremo doda na seznam priloge k Uredbi (ES) št. 2042/2000 in jih tako izvzame iz področja uporabe protidampinških dajatev.
(6)
Komisija je o tem obvestila industrijo Skupnosti in začela preiskavo, omejeno na opredelitev, ali obravnavani izdelki sodijo v področje uporabe protidampinških dajatev in ali je treba izvedbeni del Uredbe (ES) št. 2042/2000 ustrezno spremeniti.
2. MODELI V PREISKAVI
(7)
Skupaj z ustreznimi tehničnimi podatki so bili predloženi zahtevki za izvzetje naslednjih modelov sistemov kamer:
Matsushita:
-
glava kamere AK-HC910L,
-
glava kamere AK-HC1500G,
-
krmilna enota kamere AK-HRP900,
-
krmilna enota kamere AK-HRP150.
Vsi modeli so bili predstavljeni kot nadgradnja tistih modelov, ki so že sedaj izvzeti iz uporabe veljavnih protidampinških ukrepov.
Hitachi:
-
glava kamere DK-H31,
-
daljinska krmilna plošča RU-3300N.
Oba modela sta bila predstavljena kot najbolj podobna tistim modelom, ki so že sedaj izvzeti iz uporabe veljavnih protidampinških ukrepov. Zadevni modeli niso v prodaji v kombinaciji s sistemom triax ali adapterjem triax, uporabljajo pa se za kamere za nadzorovanje in videokonference ter tudi v laboratorijih in knjižnicah.
3. UGOTOVITVE
(a) Glavi kamer AK-HC910L in AK-HC1500G, krmilne enote kamer AK-HRP900 in AK-HRP150
(8)
Glavi kamer AK-HC910L in AK-HC1500G ter krmilni enoti kamer AK-HRP900 in AK-HRP150 se uvrščajo v opis izdelkov iz člena 1(2)(a) Uredbe (ES) št. 2042/2000. Vendar pa se večinoma uporabljajo za profesionalne namene in se obravnavajo kot sistemi profesionalnih televizijskih kamer v smislu člena 1(3)(e) Uredbe (ES) št. 2042/2000. Zato jih je treba izvzeti iz področja uporabe obstoječih protidampinških ukrepov in jih dodati na seznam priloge k Uredbi (ES) št. 2042/2000.
(9)
V skladu z ustaljeno prakso institucij Skupnosti je treba te sisteme televizijskih kamer oprostiti protidampinških dajatev z dnem, ko službe Komisije prejmejo ustrezen zahtevek za izvzetje. Zato je treba celoten uvoz v nadaljevanju naštetih kamer, ki so bile uvožene 5. septembra 2005 ali po tem datumu, od navedenega datuma dalje oprostiti protidampinške dajatve:
Matsushita:
-
glava kamere AK-HC910L,
-
glava kamere AK-HC1500G,
-
krmilna enota kamere AK-HRP900,
-
krmilna enota kamere AK-HRP150.
(b) Glava kamere DK-H31 in daljinska krmilna plošča RU-3300N
(10)
Glava kamere DK-H31 in daljinska krmilna plošča RU-3300N se uvrščata v opis izdelkov iz člena 1(2)(a) Uredbe Sveta (ES) št. 2042/2000. Vendar pa se večinoma uporabljajo za profesionalno uporabo in se na trgu Skupnosti ne prodajajo z ustreznim sistemom triax ali adapterji. Zato se sklene, da jih je treba obravnavati kot sisteme profesionalnih televizijskih kamer v smislu člena 1(3)(e) Uredbe (ES) št. 2042/2000. Zato jih je treba izvzeti iz področja uporabe obstoječih protidampinških ukrepov in jih dodati na seznam priloge k Uredbi (ES) št. 2042/2000.
(11)
V skladu z ustaljeno prakso institucij Skupnosti je treba te sisteme televizijskih kamer oprostiti protidampinških dajatev z dnem, ko službe Komisije prejmejo ustrezen zahtevek za izvzetje. Zato je treba celoten uvoz v nadaljevanju naštetih kamer, ki so bile uvožene 3. novembra 2005 ali po tem datumu, od navedenega datuma dalje oprostiti protidampinške dajatve:
Hitachi:
-
glava kamere DK-H31,
-
daljinska krmilna plošča RU-3300N.
4. INFORMACIJE ZAINTERESIRANIH STRANK IN SKLEPI
(12)
Komisija je industrijo Skupnosti in uvoznike TCS obvestila o svojih ugotovitvah in jim dala možnost, da izrazijo svoja stališča. Nobena od strank ni nasprotovala ugotovitvam Komisije.
(13)
Glede na zgoraj navedeno je treba Uredbo (ES) št. 2042/2000 ustrezno spremeniti -
SPREJEL NASLEDNJO UREDBO:
Člen 1
Priloga k Uredbi (ES) št. 2042/2000 se nadomesti s prilogo k tej uredbi.
Člen 2
1. Ta uredba začne veljati na dan po objavi v Uradnem listu Evropske unije.
2. Ta uredba se uporablja za uvoz spodaj navedenih modelov, ki so jih izdelali in v Skupnost izvozili naslednji proizvajalci izvozniki:
(a)
Matsushita od 5. septembra 2005 dalje:
-
glava kamere AK-HC910L,
-
glava kamere AK-HC1500G,
-
krmilna enota kamere AK-HRP900,
-
krmilna enota kamere AK-HRP150.
(b)
Hitachi od 3. novembra 2005 dalje:
-
glava kamere DK-H31,
-
daljinska krmilna plošča RU-3300N.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 19. junija 2006

Labels: 12
3
4
18